open-index/open-wikipedia-markdown huggingface dataset:
Sara Blakely

**Sara Treleaven Blakely**(o tshotswe ka kgwedi ya Tlhakole a le masome  a mabedi le bosupa (27) ka ngwaga wa  1971) ke mosadi wa kgwebo wa kwa Amerika ebile ke motho yo o ratang go thusa ba bangwe. O ne a tlhoma Spanx, khampani ya diaparo tse di nang le borokgwe le di leggings, kwa Atlanta, Georgia. Ka ngwaga wa 2012, Blakely o ne a bidiwa ka leina la gagwe mo Time magazine's "Time 100" annual list of the 100 most influential people in the world.Ka ngwaga wa 2014, o ne a kwalwa jaaka mosadi wa bo 93 wa maatla go gaisa mo lefatsheng ke Forbes.

## Botshelo le thuto
Blakely o tshotswe ka kgwedi ya Tlhakole a le masome a mabedi le bosupa (27), ka ngwaga wa 1971, kwa Clearwater, Florida. Ke morwadia Ellen (née Ford), motaki, le mmueledi wa dikgobalo tsa mmele John Blakely. O na le kgaitsadie, motaki Ford Blakely.O tsene sekolo kwa Clearwater High School mme a aloga kwa Florida State University ka dikirii ya tlhaeletsano, kwa a neng a le leloko la Delta Delta Delta sorority.

## Tiro ya gagwe ya pele
Le fa gone Blakely a ne a ikaeletse go nna mmueledi, o ne a fetola mogopolo wa gagwe morago ga go bona maduo a a kwa tlase thata mo tlhatlhobong ya go amogelwa mo Sekolong sa Molao; go na le moo, o ne a amogela tiro kwa Walt Disney World kwa Orlando, Florida, kwa a neng a bereka teng dikgwedi di le tharo. Gape o ne a dira jaaka motshameki wa metlae ka dinako tse dingwe mo nakong eno.

Morago ga nako e khutshwane a le kwa Disney, Blakely o ne a amogela tiro kwa khampaning ya dilwana tsa ofisi ya Danka, koo a neng a rekisa metšhini ya fekese ka ntlo le ntlo.O ne a atlegile thata mo go rekiseng mme a tlhatlosediwa maemo a go nna motlhatlheledi wa thekiso wa bosetšhaba a le dingwaga di le 25.O ne a patelesega go apara di-pantyhose mo maemong a bosa a Florida a a mogote ka ntlha ya tiro ya gagwe ya go rekisa, Blakely o ne a sa rate tsela e leoto la gagwe le neng le lebega ka yone fa a ne a apere ditlhako tse di nang le menwana e e bulegileng mme o ne a rata tsela e mmotlolo wa gagwe o neng o tlosa mela ya di-pantyhose mme o dira gore mmele wa gagwe o lebege o nonofile.  Ka go ya kwa phathing ya poraefete, o ne a lekeletsa ka go kgaola maoto a gagwe a di pantyhose fa a ntse a di apere ka fa tlase ga borokgwe jo bosha mme a fitlhela gore di pantyhose di ne di nna di phutholola maoto a gagwe, mme gape o ne a fitlhelela maduo a a neng a a batla.

## Botshelo jwa gagwe
Ka ngwaga wa 2008, Blakely o nyetse Jesse Itzler, mothei-mmogo wa Marquis Jet.Mmogo, ba na le bana ba le bane.  O sokologetse mo Sejudeng.

## Metswedi
Busisiwe Mkhwebane

**Busisiwe Mkhwebane** ke mmueledi le mosekisi wa Aforika Borwa yo o neng a dira jaaka Mosireletsi wa Setšhaba wa bo 4 wa Aforika Borwa go tloga ka Diphalane 2016 go fitlha a tlhomiwa mo setulong ka Lwetse 2023. Morago ga go tlhomiwa ga gagwe mo setulong, o ne a dira jaaka Leloko la Kokoano Bosetšhaba ya Aforika Borwa go tloga ka Diphalane 2023 go fitlha ka Diphalane 2024 a emetse lekoko la EFF. Ke tlhogo ya ntlha ya setheo sa Kgaolo 9 go tlosiwa semolao mo tirong.
Thuthukile Zuma

**Thuthukile Zuma** (o o tshotsweng ka Moranang a le masome mabedi le borobaboedi ngwaga wa 1989) ke ngwana wa ga Jacob Zuma le mosadi wa gagwe wa pele Nkosazana Dlamini-Zuma wa gofejane mo baneng ba bone ba bane ba basetsana.

E ne e le moeteledipele wa babereki wa ga tona Siyabonga Cwele kwa lephateng la ditlhaeletsanyo le ditirelo tsa poso, a nna moeteledipele o mmotlana wa ntlha mo ofising ya tona kwa Aforika Borwa. Go thapiwa ga gagwe go ne ga kgalwa ka ntlha ya bonana jwa gagwe, go ipelaetswa fa a tlhaela kitso ya maemo ao, le go bo a le gaufi thata ka losika le tautona, se se gwetlha pelaelo ya go thapa ka losika.

## Dingangisano
Thuthukile Zuma o ne a tlhasela phathi ya MK are ga e na lepele le le morago.

## Botshelo jwa a le mmotlana
Zuma o alogile kwa Westerford High School ka Morule 2006, a ya go feleletsa degree ya gagwe ya anthropology ka 2012 kwa University of Witwatersrand. Ene le mogolowe Nokuthula Nomaqhawe le Gugulethu Zuma-Ncube ba na le kompone ya Nyenyedzi Productions, e e gatisitseng setshwantsho se se kgatlhisang sa Mzansi magic sa It's For Life, ka 2011. Ka 2011 gape, ene le mogolowe Gugulethu ba ne ba ithaopa kwa Luthuli House, ofisikgolo ya African National Congress.

O ne a nna leloko la lekgotla la tshireletso ya lefatshe e le o o amanyang kompone le setshaba selekanyo sa ngwaga, morago ga ditlhopho tsa 2015, o ne a ya go nna moeteledipele wa babereki mo lephateng la ditlhaeletsanyo le ditirelo tsa poso, kwa a neng a amogela madi a ngwaga le ngwaga a a tsamaelang sedikadike. Go ne ga begiwa fa maemo ao a ise ke a itsisiwe setshaba, le ntswa melawana ya phiro e re go tshwanetse go diriwa jalo. Pego e e tswang kwa lephateng e ne ya supa fa tona a bone boitseanape jwa gagwe go dira tiro eo. Losika lwa gagwe lo ne lo sa lebelelwa. Komiti ya pereko e ne ya tlhotlhomisa go thapiwa ga gagwe morago ga ikuelo ya batho.

Zuma o ne aithola marapo mo maemong a gagwe a moteledipele wa babereki ka Morule 2015. Ka 2017 o ne a tswelela ka go amana le ANC, le dipolotiki mo boemong jwa ga rragwe le mmaagwe.

## Metswedi
Ada Ehi

thumb
**Ada Ogochukwu Ehi** (née Ndukauba; born September 18, 1983) ke moopedi, mokwadi wa dipina, moopedi wa mmino wa gospel wa kwa Nigeria. O simolotse tiro ya gagwe ya mmino a na le dingwaga di le 10 jaaka moopedi wa kwa morago wa naledi ya ngwana Tosin Jegede. Fa e sale a simolola tiro ya gagwe ya mmino ka fa tlase ga FreeNation INC ka 2009, o ntse a tuma thata mo gae le mo lefatsheng ka bophara ka dipina tsa gagwe le dibidio tsa mmino.

## Kitso ka gagwe
**Botshelo jwa pele** 
Ehi o alogile kwa Lagos State University (B.Sc Chemical and Polymer Engineering). Ka nako ya fa a ne a le kwa yunibesithing, o ne a nna le seabe mo go Believers Loveworld Campus Fellowship. Ka bonako morago ga moo, o ne a tsenela Christ Embassy Choir mme morago a tsenela FreeNation INC record label kwa a ileng a golola mmino wa gagwe teng mme a tswelela ka tiro ya gagwe ya seporofeshenale jaaka moopedi wa gospel.[ .
Wendy Shay

thumb
**Wendy Asiamah Addo** (o tshotswe ka 20 Tlhakole 1996),[<sup>1</sup> yo o itsegeng ka leina la **Wendy Shay**, ke moopedi wa kwa Ghana. [<sup>1</sup>  Ka Mopitlwe 2021, o ne a le mo gare ga Basadi ba le 30 ba ba nang le tlhotlheletso e kgolo mo mminong ke 3Music Awards Women's Brunch .  

## Fa ale Mmotlana
Wendy Shay o belegwe ka 20 Tlhakole 1996 kwa Accra, toropo ya Greater Accra Region ya Ghana. O tshotswe ke Rre le Mme. Addo o tswa kwa Obo, Kwahu, kwa Kgaolong ya Botlhaba jwa Ghana. Morago ga loso lwa ga rraagwe, o ne a fudugela kwa Stuttgart, kwa Jeremane le bomonnawe ba bararo. Wendy o ne a simolola go rata mmino fa a sena go tlhokafalelwa ke rraagwe a na le dingwaga di le nnè.

O ne a tsena sekolo sa Morning Star School le St Martin de Porres kwa Accra pele a fudugela kwa Stuttgart koo a tsweleditseng dithuto tsa gagwe go tswa mo mophatong wa bo 7 (JHS 1).[ 10] O ne gape a tsena sekolo sa mmino kwa Bernhausen kwa Jeremane.

## Tiro ya gagwe
Wendy Shay ke mooki yo o thapisitsweng ka tiro, o ne a dira jaaka mmoki mo tirong ya kalafi. O ne a dira jaaka mmelegisi go fitlhela a fudugela kwa Ghana go ya go diragatsa ditoro tsa gagwe tsa mmino.[ 12] Kgatlhego ya gagwe mo mminong e simolotse fa a ne a le dingwaga di le nne, mme o ne a ikwadisa mo sekolong sa mmino kwa Burghausen, Jeremane.

O ne a itsisiwe mmino ke Mohit Records Manager Bullet mme a saena ka Pherekgong 2018 [<sup>1</sup> morago ga loso lwa pele ga nako lwa mokapelo wa gagwe Ebony Reigns.  Ka 1 Seetebosigo 2018, Wendy Shay o ne a golola pina ya gagwe ya ntlha "Uber Driver", e e dirilweng ke MOG Beatz.  Pina e ne ya gololwa mmogo le bidio ya semmuso ka lone letsatsi leo.<sup></sup>[20]
## Moemedi wa Banana
Wendy Shay ke moemedi wa Youth Employment Agency (YEA) kwa Ghana.[ 24].
Dudu Busani-Dube

**Dudu Busani-Dube** (o o tsotsweng ka Lwetse a le malatsi a supa ngwaga wa 1981) ke mokwadi wa dibuka le mmegadikgang wa kwa Aforika Borwa.

Dube ke mmegadikgang wa dipampiri ka tiro. O na le dithuto tsa diploma ya bobegadikgang go tswa kwa Durban University of Technology.

## Tiro ya bokwadi

### Motseletsele wa dibuka wa Hlomu
Ka Motsheganong 2014 o ne a simolola go bereka mo bukeng ya gagwe ya ntlha ya Hlomu the Wife. Buka e e ne ya atlega ya bo ya thusa go tlhama motseletsele wa dibuka tsa Hlomu. E tlaa re kwa morago a oketse motseletsele o ka dibuka di le thataro, ya *Naledi His Love* le ya *Zandile The Resolute* di ntshitswe ka ngwaga e le nngwe le *Hlomu the Wife*. *Iqunga,* *Mess l*e ya bofelo ya *The End* di ne tsa feleletsa motseletsle o.

Dube o ne a fiwa tiro ya go kwala buka ka filimi ya *Zulu Wedding*. Buka e e ne ya fediwa ka 2018.

Ka 2024, o ne itsise fa a simolola motseletsele wa The House ka buka ya ntlha e le *The Blue House.*

## Setshwantsho sa motshikinyego
Ka 2021 maranyane a Showmax a Aforika Borwa a ne a itsise fa a buka ya ga Dube ya *Hlomu the Wife* e tlaa fetolwa go nna motshameko wa motshikinyego. Setlha sa ntlha se ne sa lebelelwa go gaisa lenaneo lepe la Showmax mo letsatsing la ntlha, e gaisa filimi epe kgotsa motseletsele ope wa Showmax, go akarediwa *Game of Thrones*, The *Real Housewives of Durban* le *The River* mo maranyaneng ao.

## Ditiro tse dingwe
Dube o ne a tlhama moletlo wa iLembe Book Festival ka thuso ya mmasepala wa iLembe go thusa go rotloetsa go bala mo beng gae ka 2023.

## Dibuka

## Metswedi
Daniela Amodei

**Daniela Amodei** (o tshotswe ka ngwaga wa 1986 kgotsa ngwaga wa 1987) ke rakgwebo wa kwa Amerika. Ke Tautona  le motlhami-mmogo wa khamphani ya AI ya Anthropic, e e tlhamang metseletsele ya dimotlelara tsa dipuo tse dikgolo tse di bidiwang Claude.

## Botshelo jwa gagwe jwa pele
Rraagwe, Riccardo Amodei, e ne e le mothudi wa letlalo yo o tsholetsweng kwa Italy. Mmaagwe, e bong Elena Engel, e ne e le Moamerika wa Mojuda yo o tsholetsweng kwa Chicago, e ne e le mookamedi wa porojeke ya dilaeborari. Ke kgaitsadie Dario Amodei. Riccardo o ne a nna le mathata a boitekanelo ka nako ya bongwana jwa bone mme a tlhokafala fa ba ne ba fitlha mo bogolong. .  Daniela o alogile kwa Lowell High School.  Mme a aloga summa cum laude kwa University of California, Santa Cruz ka Bachelor of Arts mo English Literature.

## Tiro
Amodei o simolotse tiro ya gagwe mo go tsa boitekanelo jwa lefatshe le dipolotiki, a na le seabe mo letsholong le le atlegileng la go nna leloko la Kongerese kwa Pennsylvania. Morago ga moo o ne a tsamaisa tlhaeletsano ka bokhutshwane ya Moemedi wa Ntlo Matt Cartwright kwa Washington D.C., pele a tlogela dipolotiki go ya go dira mo intasetering ya thekenoloji.Ka ngwaga wa 2013, o ne a tsenela khampani ya ditirelo tsa madi ya Stripe jaaka modiri wa pele, pele a fetela kwa OpenAI ka ngwaga wa  2018.O ne a le motlatsa Tautona  wa pabalesego le pholisi koo, mme a tsamaya ka ngwaga wa  2020 go ya go tlhama Anthropic le morwarraagwe Dario Amodei. 

Ka kgwedi ya  Lwetse ka ngwaga wa 2023, Daniela le morwarragwe ba ne ba tlhophiwa jaaka batho ba le babedi ba Time 100 Most Influential People in AI (Time100 AI).

## Botshelo jwa gagwe
Ka kgwedi ya Phatwe ngwaga wa  2017, Daniela o ne a nyala Holden Karnofsky, motlhami-mmogo wa setheo sa Open Philanthropy. 

## Metswedi
Mary Malahlela

**Mary Malahlela-Xakana(**o o tshostweng ka Motsheganong a le malatsi a mabedi ngwaga wa 1916 a tlhokafala ka Motsheganong a  le malatsi a robabobedi ngwaga wa 1981) e ne e le mosadi wa ntlha o montsho go ikwadisa e le ngaka kwa Aforika Borwa ka 1947. E ne e le lebutswapele la leloko la lekgotla la makgarejwana a BaKeresete (Young Women's Christian Association).

## Botshelo jwa a le mmotlana le thuto
Mary Susan Makobatjati Malahlela o tsholetswe kwa Pietersburg. Rraagwe e ne e le Thadius Chweu Malahlela, MoKereste. Rraagwe o ne a kgweeditse go tswa kwa lolwapeng lwa gagwe go bo a ganne go bolaya bana ba gagwe ba mawelana, ka mawelana a ne a bonwa e le phutso. Fa a santse a le mosetsana e ne e le moithuti kwa Methodist primary School kwa Juliwe, gaufi le Johannesburg. O tsene sekolo se segolwane sa ithutelo ditiro sa University of Fort Hare a dira dithuto tsa pele ga a aloga, ka 1941 a amogela thuso ya madi a sekolo go tswa kwa lekgotleng la Native Trust Fund, go ithuta kalafi kwa University of Witwatersrand. Fa a aloga ka 1947, e ne e le motho montsho wa ntlha wa mme go aloga kwa Wits. Ka 2015, University of Witwatersrand e ne ya dira sefikantswe mo lobaleng lwa sone e le segopotso sa da Dr. Malahlela gape e le tsela ya go baakanya nyenyafatso ya mo ditsong ya baithuti ba ba mmala o montsho.

## Tsa Pereko
Ka ngwaga wa 1947, Malahlela o ne a aloga kwa sekolong sa kalafi a ikwadisa go nna ngaka, e le mosadi wa ntlha wa mmala o montsho kwa Aforika Borwa go dira jalo. O ne a bula sepatela se se ikemetseng kwa Kliptown, le sa bobedi kwa Mofolo kwa Borwa. Morago ga molao wa mafelo a ditlhopha, o ne a bereka kwa kokelwaneng kwa Dobsonville.

Malahlele e ne e le mongwe wa maloko a ntlha a lekgotla la makgarejwana a BaKeresete (YWCA), a le matlhagatlhaga mo matsholong a a kgatlhanong le puso ya tlhaolele. E ne e le leloko la letsholo la kagiso la bomme, e le leloko la khansele ya sekolo se segolwane sa Fort Hare Univesrity, gape e le modulasetilo wa Roodepoort School Board.

## Botshelo jwa gagwe
Mary Malahlela o ne a nyetswe a na le bana ba basetsana ba le babedi. O tlhokafetse ka 1981, a le dingwaga di le masome a marataro le botlhano, morago ga go lwala pelo, fa a ithaopile kwa Nthato Motlana kwa kokelwaneng ya Witkoppen, kwa Sandton, Johannesburg.

Sekolo se sebotlana kwa Dobsonville se reeletswe ka Malahlela-Xakana. Ka 2015, Malahlela-Xakana o ne a neelwa tlotla a ntse a tlhokafetse, ya Order of the Baobab ka tiro ya gagwe mo kalafing.

## Metswedi
Asisat Oshoala

**Asisat Lamina Oshoala** OON ( o tshotswe ka kgwedi ya Phalane e tlhola malatsi a le borobabongwe ka ngwaga wa 1994) ke moNigeria yo o nang le bokgoni jwa go nna footballer ya maemo a ko godimo a  tshameka e le striker mo Saudi Women's Premier League setlhopa AI hilal le Nigeria national team.O tsewa e le mongwe wa basadi ba ba tlotlegang thata mo kgwethong ya bolo ya basadi mo dingwageng tsa gagwe.Ke mongwe wa basadi ba Maaforika ba ba tlotlegang thata mo dipapading tsa kgwele ya dinao,ka e kile a fenya mo African Women’s Footballer of the Year ga makgolo a le thataro ka dipalo nako tsotlhe.

Pele Oshoala o ne a tshamekela English clubs Arsenal le Liverpool,chinese club Dalian,le Nigerian clubs Rivers Angels le FC Robo.O ne ikgapela 2015 FA Women's Cup le Arsenal;ditlhopha tse pedi tsa bochampion le serwalo se le sengwe le Dalian;le 2019–20 Copa de la Reina le 2019–20 Supercopa de España Femenina a na le Barcelona.Ka ngwaga wa 2019,o ne a nna sepapadi sa ntha sa mo Aforika go iteka mo  UEFA Women's Champions League tsa bofelo.Ka kgwedi ya Motsheganong  e tlhola malatsi a le lesome le borataro ngwaga e le 2021,Oshoala o ne a nna mosadi wa ntlha wa moAforika go ikgapela UEFA Champions League,fa Barcelona e sena go fenngwa ke chelsea 4-0 mo di finals.Mo pakeng e e latelang,o ne a nna mosadi wa noAforika wa ntlha go  ikgapela Primera Division's Pichichi Trophy,le ka kgwedi ya Phatwe 2022 a nna mosadi wa moAforika wa ntlha go tlhomamisiwa mo Ballon d'Or Féminin .Ka ngwaga wa 2024, o ne  nna mosadi wa moAforika wa ntlha go ikgapela UEFA Champions League makgetho a le mararo.

Oshoala e ne e le monosi wa dinno tse di kwa godimo mo 2014 FIFA U-20 Women’s World Cup, mme a tlhomiwa e le motshameki yo o  gaisang bontsi mo motshamekong wa kgwele ya dinao. O ne a tlhomiwa gape e le motshameki yo o gaisang botlhe  le monosi wa dinno o o ko godimo wa bobedi  mo sehlopheng sa Super Falcons, se se ileng sa fenya 2014 African Women’s Championship.

Ka kgwedi ya Lwetse 2014,Oshoala o ne a  tlhomiwa e le mongwe wa  Member of the Order of the Niger ke  President of Nigeria Goodluck Jonathan.Ka 2021,o ne a tlhomiwa mo Forbes 30 Under 30.O itsege thata ka leina  ka fa ba buang ka teng mo motseng wa gagwe.

Ka kgwedi ya Phukwi 2023, morago ga setlhopa sa gagwe se sena go bontsha bokgoni jo bogolo mo go kgoneng kgaisano le Australia mo 20230 FIFA Women's World Cup,Oshoala o bone kgolo  mo palo ya batho ba ba mo latelang mo Instagram, e leng sone se se mo dirileng motho wa ntlha mo basading ba kgaisano ya kgwele ya dinao ba Aforika go nna le dilatedi tse dintsi thata mo maranyaneng.

## TIRO YA MOKGATLHO
**Liverpool** 

Ka kgwedi ya Firikgong e tlhola malatsi a le masome a mabedi le bongwe ka 2015,Oshoala o ne a tsena mo setlhopeng sa Liverpool mo England's Women's Super League.Moeteledipele wa club,Matt Beard,o ne a mmitsa .Le fa go ne go na le dikgang tse di mo isang ko di club tse dingwe,o ne a itumela thata go nna mongwe wa ba ba tshamekelang Liverpool.E ne ele motshameki wa ntlha go tswa mo nageng ya Aforika go gaisana mo women's league e kwa godimo mo England.

## METSWEDI
Janet Manyowa

**Janet Manyowa** ke seopedi sa mmino o o galaletsang Modimo wa kwa Zimbabwe.

## Tse di diragetseng pele
Janet Manyowa o bonetswe kwa Harare a golela kwa Chegutu. Batsadi ba gagwe ba sale ba lemoga lorato lwa gagwe lwa mmino a sale mmotlana ba mo romela kwa sekolong sa kopelo a le dingwaga di le lesome. Tiro ya gagwe e simologile fa a eteletse pele setlhopha sa mmino kwa kerekeng ya kwa motseng wa ga bone.

## Tsa pereko
Janet Manyowa o ntshitse alebamo ya gagwe ya ntlha ya *King of Glory* ka Phatwe 2015, morago ga go atlega ga dipina tse di ikemetseng tsa *Amazing God* le *Ndomira Pamuri,* le alebamo ya gagwe ya bobedi ya Grateful e e ntshitsweng ka 2017 kwa Celebration Centre Auditorium. Moletlo wa go ntshiwa ga alebamo o ne o akareditse baopedi ba tlhwatlhwa ba Aforika Borwa ba tshwana le Dr. Tumi, Ntokozo Mbambo le Nqubeko Mbatha ba a neng a opela le bone mo pineng ya *You Are More*.

Ka ngwaga wa 2017 o simologa, Janet o ne a tlhama lenaneo la setshwantsho sa motshikinyego la dipuisano le bidiwa Redeemed. Lenaneo le le ikaegile ka moopelo o o galaletsang modimo le dipuisano le baopedi ba ba farologaneng le baeteledipele ba mohama le bakeresete ba ba nang le dipolelo tsa go bolokwa tse ba ka buang ka tsone.

O nnile mo lenaaneng la 2018 la banyana ba Zimbabwe ba ba nang le thotloetso ba ba lekgolo ba le dingwaga tse di kwa tlase ga masome a mane, ka 2021 o ne a le mo lenaaneng la basadi ba ba masome matlhano ba ba nang le thotloetso kwa Zimbabwe go ya ka Institute of Corporate Directors kwa Zimbabwe.

Ka 2020, Janet Manyowa o ne a thapiwa go nna sekao sa banka ya ZB Bank Limited le Rainbow Tourism Group, ke motshwara madi wa lekgotla la ditshwanelo tsa baopedi ba Zimbabwe.

## Mmino

### Di alebamo

* *King of Glory (ka 2015)*
* *Grateful (ka 2017)*
* *Sound of Victory (ka 2020)*

### Dipina tse di ikemetseng

* *Muchengeti a opela le Shingisai Suluma*
* *King of Glory*
* *Overcome*
* *Tarisa*
* *Ndomira Pamuri*
* *I Trust You*
* *Ufanelwe*
* *Amazing God. A opela le Dr. Comfort Manyame*
* *Kune Muponesi a opela le Michael Mahendere*
* *Muripo*
* *Amazing God (e opelwa ka seletso sa saxophone fela)*
* *Zadzisa*
* *Nyasha neNgoni*
* *Ndimi*
* *Ngatimukudzei*
* *Tariro*
* *Mbriri a opela le Tembalami*

## Botshelo jwa gagwe
Janet o nyetswe ke Munyaradzi Manyowa bobedi joo ba na le bana ba bararo, Matipa, Waishe le Mufaro. Ke mmamatlotlo ka tiro

## Metswedi
Tobi Amusan

**Oluwatobiloba Ayomide** "**Tobi**" **Amusan** OON( o tshotswe ka kgwedi Moranang e tlhola malatsi a le masome a mabedi le boraro ka ngwaga wa 1997) ke motshameki wa mmele wa  Nigerian track and field yo o dirang mo 100 meters hurdles gape a gaisana e le sprinter.Gone jaana Amusan ke ene yo o kwadilweng mo lefatsheng e le ene yo o fentseng mo 100 m hurdles mo dikgaisanong tsa bofelo mo Eugene,Oregon.Ke moeteledipele wa  jaanong wa kgaisano wa  Commonwealth le African champion mo  100 m hurdles,gape ke ene yo go buiwang ka ene mo dikgaesanong tseo tse pedi.Amusan o ne a nna motshameki wa ntlha wa Nigerian world champion  go fenya kgaisano ya lefatshe le go tshwara rekoto ya lefatshe mo tirong ya metshameko ya mmele fa a fenya kgaisano ya  2022 World champion  tsa 100 m hurdles ka medal wa gauta, a simolola world record ya 12.12 seconds (+0.9 m/s) mo semi-final, mme morago a bona 12.06 seconds (+2.5 m/s) mo bofelong. O fentse dikgaisano tsa Commonwealth le African titles ka ngwaga wa 2018 le 2022 mo 100 m hurdles, gape ke moeteledipele wa dikgaisano tse pedi tsa African Games champion.O nna gape moeteledipele wa Diamond League champion  tsa 100 metres hurdles fa a fenya motshameko wa  bofelo ka 12.33 seconds (+1.8 m/s), a simolola letsholo la go fenya mo 2021, 2022 le 2023.

Ka ngwaga wa 2015,Amusan o nea tsaya gauta mo 100 m hurdles kwa African Junior Champions ka ngwaga fela o ne oo,a le dingwaga di le lesome le boferabobedi, o ne a fenya e le lantlha  kwa African Games.Ka ngwaga wa 2021, Amusan o ne a nna motshameki wa ntlha wa Nigeria go fenya mo Diamond League fa a tsaya 100 m hurdles trophy, a senya rekoto ya Aforika e e neng e tshwarwa ke Glory Alozie ka nako eo. O bolokile go itsiwe ka go fenya ga gagwe  ka 2022 le 2023.

## BOTSHELO JWA PELE LE THUTO
Tobi Amusan o tshotswe ka kgwedi ya Moranang e tlhola malatsi a le masome a mabedi le boraro ka ngwaga wa , mo Ijebu Ode, Ogun State, mo Nigeria, ke Rre le Mme Amusan, ba bobedi jwa bone e leng barutabana. Tobi, e le jaaka ba mo bitsang ka teng  ka lorato, ke ene yo monnye mo baneng ba bararo. O ile a ya sekolong se segolo sa Our Lady of Apostles mo toropong ya kwa ga bone. Ka kgwedi ya Motsheganong 2023, Amusan o ne a fetsa ka  Master of Arts degree mo   Leadership Studies and Sports Management kwa  University of Texas at El Paso, United States.

## TIRO
Go tloga e sa le monnye, Amusan o ne a setse e le motshameki wa mmele yo o atlegileng. E ne e le 200 meters silver medallist kwa 2013  African Youth Champions tse di neng di tshwaretswe mo Warri. Ngwaga o le mongwe morago ga moo, o ne a fenya  medale wa gagwe wa ntlha wa botlhokwa mo 100 metres hurdles, o o neng o le wa selefera gape, mo Dikgaisanong tsa African Youth Games. O tsweletse ka go tsaya medale wa gauta mo tirong ya 2015 African Junior  Athletics Champions mo Addis Ababa. Gape  ka ngwaga 2015, fa a tsena lekgetlo la ntlha mo Dikgaisanong tsa All-Africa  Games a le dingwaga di le lesome le borobabobedi, o fentse medal wa gauta mo 100 m hurdles.

## METSWEDI
Hlobisile Dlamini

**Hlobisile Salvatoris Dlamini**, o o itsegeng gape ka leina la gagwe la lonyalo la **Hlobisile Ngxongo,** ke mopolotiki wa kwa Aforika Borwa o o emetseng African National Congress kwa kgaolong ya KwaZulu-Natal fa e sale ka Ngwanatsele 2010, go sa balelelwe go ikhutsa ga Motsheganong 2019 go tsena Ngwanatsele 2020. Ke mothusa modulasetilo wa kgaolo wa ANC kwa lekalaneng la bokone kwa kgaolong ya Umkhanyakude kwa KwaZulu-Natal.

## Lolwapa le pereko
Dlamini ke monnawe tona Nkosazana Dlamini-Zuma. Ka ngwaga wa 1999, o ne a tlhagelela kwa kgotlatshekelong ya kgaolo a lebisitswe melato ya tsietso go amana le madi a ka nna didikadike di le tharo, a ene le bobedi jo bongwe ba neng ba lebisitswe molato wa go a utswa mo pusong ka 1996 go tsena 1998. E ne e le mookamedi wa kompone ya lekgotla la bomme la Maputoland, e baatlhodi ba reng e dirisitswe go utsa madi go a isa mo matloleng a bone. Monna wa ga Dlamini, Sipho Ngxongo, le ene o ne a tshwarwa a lebisiwa molato o o tsamaelanang le tsheko eo. Mo tshekong e e tsereng lobaka, o ne a re ga a ipone molato, a gololwa ka 2003.

## Tiro ya sepolotiki
Ka Ngwanatsele a le lesome le borobaobedi ngwaga wa 2010, Dlamini o nea tlhomiwa semmuso mo setilong sa ANC kwa KwaZulu-Natal, a tlhatlhama John Mchunu o a neng a tlhokafetse kgwedi e e fetileng. Mo ditlhophong tsa 2014, o ne a tlhophiwa setlha se se tletseng e le lantlha, a le mo maemong a masome mararo le boraro mo lenaaneng la ANC la kgaolo. Ka Morule 2014, o ne a tlhophiwa gape e le mothusa modulasetilo wa kgaolo wa ANC mo kgaolong ya bokone kwa Umkhanyakude, a bereka fa tlase ga ga modulasetilo wa kgaolo Bethuel Mthethwa.

Ka dilthopho tsa 2019, o ne a emela ditlhopho gape mme a bewa mo maemong a masome mane  le borobabobedi mo lenaaneng la ANC, a seka a iponela setilo mo go tse di masome mane le bone tse di neng di fentswe ke ANC. Le fa go ntse jalo, o ne a tlhomiwa gape semmuso ka Ngwanatsele a le masome mabedi le botlhano ngwaga wa 2020, a tlhatlhama Mluleki Ndobe o a neng a sa tswa go tlhokafala kgwedi yone eo.

## Metswedi
Gloria Alozie

**Gloria “Glory” Alozie Oluchi**( o tshotswe ka kgwedi ya Sedimonthole  a tlhola malatsi a le masome a mararo ka ngwaga wa 1997) Ke mosadi wa mekgatlho ya metshameko wa  mmele wa pele yo o neng a tshameka thata mo track and field a gaisana thata mo hurdling. O tshotswe mo Nigeria, mme o kile a emela naga ya gagwe ya botsalo le Spain

## METSWEDI
Linda Mtoba

**Linda Mtoba** (yo o tshotsweng ka Ngwanaatsele a le lesome le motso 1991) ke modiragatsi wa Aforika Borwa, motlhotlheletsi le motlelara. O itsege thata ka dikarolo tsa gagwe tse dikgolo mo difiliming tsa thelebišene tsa Mzansi Magic *[[Isibaya]]* jaaka Zama Ngwenya le *[[The River]]* jaaka Nomonde Dikana. O ne a bidiwa moemedi wa lefatshe lotlhe wa letshwaokgwebo la Huggies ka 2020. O ne a akarediwa mo lenaaneng la Forbes la batho ba le 30 ba ba ka fa tlase ga dingwaga di le 30.

## Botshelo le tiro

### Botshelo jwa pele
Linda Mtoba o tshotswe ka la bo 11 Ngwanaitseele 1991, kwa Umlazi, KwaZulu Natal, Aforika Borwa mo lelapeng la Sexhosa. O godisitswe ke mmaagwe le borraagwemogolo mmogo le morwarraagwe.[8] Rraagwe o ne a tlhokafala fa a le dingwaga di le 13, mme o ne a gola le rre wa bobedi yo o neng a tshameka karolo ya go nna rre yo o siameng mo go ene le morwarraagwe.[9] O tsene kwa Yunibesithing ya Nairobi, kwa a boneng Bachelor of Commerce mo IT (Thekenoloji ya Tshedimosetso).[10]

### Tiro
Pele ga a tsenelela mo intasetering ya boitlosobodutu, Mtoba o bereka jaaka morutabana yo o tshwanelegang kwa sekolong se se potlana, mme o ne a rola tiro go tswelela ka tiro ya gagwe ya bodiragatsi le bobegadikgang.[11]

Mtoba o simolotse tiro ya gagwe ya bodiragatsi ka 2016 kwa a neng a dira tiro ya gagwe ya ntlha mo thelebišeneng mo sefiliming sa Mzansi Magic sa Isibaya jaaka Zama Ngwenya.[12][13] Moragonyana o ne a tshameka karolo ya motshamiki mo filiming ya thelebišene ya The Noka e le Nomonde Dikana ka 2018.[14] Ka 2020, o ne a bidiwa moemedi wa letshwaokgwebo la Huggies.[15] Ngwaga o o latelang, o ne a tshameka karolo ya ga Lerato mo filiming ya Showmax ya bosigo bo le bongwe.[16] Gape e ne e le moemedi wa letshwaokgwebo la Bernini.

Ka 2022, Mtoba o ne a bidiwa sefatlhego sa Vaseline mme a dira le Samsung Galaxy go dira tirisanommogo ya letshwaokgwebo.[20][21] Ka 2023, o ne a tshameka gape karolo ya ga Nokwanda mo pakeng ya bobedi ya Isifiso mme a tsenela Gagasi FM. Ka 2024, o ne a tshameka karolo e e kwa pele mo filiming ya thelebišene ya BET Aforika e bong Queendom e le Ntandokayise Mthombeni.[26][27] O ne a tshwara tiragalo ya Lelapa la 2024 la Mama Play Date.[28] Ka 2025, o ne a bidiwa mongwe wa batlhotlheletsi ba ba kwa godimo ba bontle mo Aforika Borwa.[29] O ne a tlhagelela mo khabareng ya makasine wa Glamour SA.

## Bodiragatsi

## Botshelo jwa gagwe
Ka 2017, o ne a nyala Steven Meyer, rakgwebo le motlelara, ba na le ngwana a le mongwe. Ka 2024 ba ne ba tlhalana morago ga dingwaga di le thataro ba nyalane.[33][34] O itsege ka go abelana ka ditshwantsho tsa botshelo jwa gagwe mo metsweding ya dikgang, a naya balatedi ba gagwe lesedi la botshelo jwa lelapa la gagwe.[35]

## Bopelotlhomogi
Mtoba o amega le mekgatlho e le mmalwa ya bopelotshweu, go akaretsa le mokgatlho wa bopelotshweu wa Aforika Borwa, "Dignity Dreams," o o tlamelang ka ditlhagiswa tsa bophepa go basetsana ba ba tlhokileng lesego. Gape o tshegeditse dilo tse dingwe, tse di jaaka go lemosa batho ka kankere le go ba ruta.[36]

## Dietsele le ditlhopho

## References
Janine van Wyk

**Janine van Wyk** (Seburu: [jɑˈnin fan ˈvəik]; yo o tshotsweng ka Moranang a le lesome le bosupa 1987) ke mosireletsi wa pele wa kgwele ya dinao wa seporofešenale wa Aforika Borwa, mokatisi, le mong wa JVW F.C., setlhopha se a se tlhamileng le e e bidiwang ka leina la gagwe. Van Wyk e ne e le mokapotene wa setlhopha sa bosetšhaba sa basadi sa Aforika Borwa, o na le diiponagatso tse dintsi tsa boditšhabatšhaba mo ditlhopheng tsa bosetšhaba tsa basadi tsa Aforika ka di le lekgolo le masome a ferabobedi le botlhano mme e ne e le Moaforika Borwa wa ntlha go tshameka mo Liking ya Bosetšhaba ya Kgwele ya Dinao ya Basadi ya U.S.

## Botshelo jwa pele le thuto
Van Wyk o tsholetswe kwa Alberton ke Dannie le Gwen van Wyk. O goletse kwa Germiston mme a simolola go tshameka kgwele ya dinao a le dingwaga di le 6, a tsena Hoërskool Alberton, sekolo sa magareng sa Seaforikanse se se neng se sa tshameke kgwele ya dinao, mo tseleng. Setlhopha sa gagwe sa ntlha e ne e le sa Bafepi ba Magae ba Springs kwa KwaThema.[5][6] O ne a tswa a le dingwaga di le 15.[7]

## Tiro ya setlhopha
Dingwaga di le mmalwa moragonyana, Van Wyk o ne a tsenela Moroka Swallows mme moragonyana, Palace Super Falcons go tswa kwa Thembisa, kwa a neng a le karolo ya setlhopha se se neng se gapa dikgele di le tharo ka go latelana tsa liki. Van Wyk o biditse nako ya gagwe le Super Falcons "e e sa lebalesegeng", mme a re mo diphenyong tse tharo tsa liki ba ne ba "sa amiwe". Morago ga moo o ne a tlhoma tlelapo ya gagwe, e e bidiwang JVW F.C.[5] O kile a bo a le mokatisi wa motshameki wa tlelapo.[8] Balatedi ba kgwele ya dinao ba mo reile "Booth".[5]

Ka di 21 Sedimonthole 2016, o ne a saena le Houston Dash mo Liking ya Bosetšhaba ya Kgwele ya Dinao ya Basadi.[9] Ka 2017 o ne a tlhagelela makgetlo a le 17 mo Dash.[10] Van Wyk o ne a boela kwa Houston mo setlheng sa 2018 sa NWSL, o ne a tlhagelela mo metshamekong e le 20.[10] Ka la 1 Diphalane 2018 van Wyk o ne a tlogelwa ke Houston Dash mme a bewa mo ditshwanelong tsa go tsena gape mme ditshwanelo tsa gagwe ga di a kopiwa ke setlhopha se sengwe.[11]

Ka Phatwe 2019, o ne a saenela setlhopha sa Denmark sa Fortuna Hjorring.[12] Morago ga go gobala mo lengoleng ka nako ya katiso le go boela kwa Aforika Borwa, ka la bo 14 Ferikgong 2020, van Wyk o ne a itsise gore ene le Fortuna Hjorring ba ne ba dumalane go fedisa konteraka ya gagwe gore a kgone go tlhoma mogopolo mo go tsosoloseng.[13]

Van Wyk o ne a boela kwa Yuropa ka Phukwi 2020 fa a ne a saenela setlhopha sa Glasgow City sa Liki ya Basadi ya Scotland (SWPL).[14] Morago ga go tlhagelela gangwe fela mo motshamekong wa UEFA Women's Champions League kgatlhanong le VfL Wolfsburg, motshameko wa gagwe wa ntlha wa SWPL o ne wa diega dikgwedi di le mmalwa ka ntlha ya go kopana ga kgobalo ya lengole le go emisiwa ga liki ka nako ya leroborobo la COVID-19.[15]

## Tiro ya boditšhabatšhaba

## Metswedi
Mary Wagaki

**Mary Wagaki** (o tshotswe ka kgwedi ya Seetebosigo a le masome a mabedi (20) ka ngwaga wa 1954) ke motabogi wa sekgala se seleele wa kwa Kenya. O ne a gaisana mo kgaisanong ya marathone ya basadi kwa Diolimpiking tsa Selemo tsa ngwaga wa 1984. Wagaki o ne a gapa sekgele sa selefera mo metshamekong ya 1500 metres kwa All-Africa Games ka ngwaga wa 1973.

## Metswedi
Priscilla Williams

**Tinah Priscilla Williams** ke mopolotiki wa kwa Aforika Borwa o o berekang e le mopalamente wa kgaolo ya Bokone Bophirima fa e sale ka Motsheganong 2019. O emetse phathi ya African national Congress (ANC). Ka Seetebosigo 2019, Williams e ne e le modulasetilo wa komiti ya ditlhabololo le botsogo.

## Tiro ya sepolotiki
Williams ke leloko la African National Congress. O tlhophilwe mo kgaolong ya Bokone Bophirima mo ditlhophong tsa 2019. O ne a tlhomamisiwa ka Motsheganong a le masome mabedi le bobedi ngwaga wa 2019.

Ka Seetebosigo 2019, o ne a tlhophiwa e le modulasetilo wa komiti ya ditlhabololo le botsogo.

## Metswedi
Bridgette Tlhomelang

**Keitumetse Bridgitte Tlhomelang** (o o tshotsweng ka Morule a le masome mabedi le borobabobedi ngwaga wa 1975) ke mopolotiki wa kwa Aforika Borwa o o berekileng e le mopalamente wa African National Congress go tswa kwa Bokone Bophirima.

## Tiro ya gagwe mo palamenteng
Tlhomelang ke leloko la African National Congress. O ne a le mo maemong a borobabobedi mo lenaaneng la ANC la bontlhopheng ba mapalamente  go tswa kwa Bokone Bophirima mo dilthophong tsa Motsheganong a le malatsi a robabobedi ngwaga wa 2019. Phathi ya ANC e ne ya fenya 63.69% ya tlhopho mo lebokosong la kgaolo, ka jalo e gapa manno a robabongwe mo go a le lesome le boraro mo palamenteng. Tlhomelang o ne a tlhophiwa go ya palamenteng a tlhomamisiwa ka bokopano jwa ntlha jwa palamente morago ga ditlhopho tsa Motsheganong a le masome mabedi le bobedi ngwaga wa 2019.

Tlhomelang o ne a thapilwe go bereka mo komiting ya tlhabololo dikgwebo ste dipotlana mo palamenteng ya borataro (go tswa ka 2019 go tsena 2024) ka Seetebosigo a le masome mabedi le bosupa ngwaga wa 2019. Ka Phukwi a le lesome le bobedi, o ne a tlhophiwa go bereka mo komiting ya maloko a matlhano ya lekgotla la bomme ba diphathi tse di farologaneng.

## Metswedi
Angela Tanui

**Angela Tanui** (o tshotswe ka kgwedi ya Phukwi e le masome a mabedi le bosupa(27) ngwaga wa 1992) ke mmampodi wa marathone wa kwa Kenya.

## Tiro
Tanui o thapisiwa kwa Iten kwa Elgeyo Marakwet County, mo nageng ya gaabo ya Kenya. O ne a taboga ka rekoto e ntšha ya nako ya 2:17:57 go fenya Amsterdam Marathon wa ngwaga wa 2021 ka kgwedi ya Phalane ka ngwaga wa  2021.Tanui o ne a fetsa a le mo maemong a bone kwa Tokyo Marathon ka ngwaga wa  2022.Tanui o fentse kgaisano ya Bogotá Half Marathon ya 2022 ka nako ya 1:13:29.

O ne a tlhophiwa ke Kenya go tsenela 2022 World Athletics Championships - Women's marathon mo a fentseng mo maemong a borataro.

## Ditiragalo tse di di gaisang tsotlhe
Dikilometara di le 10 - 31:51 (Langueux 2014)

Halofo ya marathone - 1:07:43 (Ostia 2017)

Marathone - 2:17:57 (Amsterdam 2021)

## Metswedi
Nocawe Mafu

**Nocawe Noncendo Mafu** ke mopolotiki wa kwa Aforika Borwa o o berekang e le mothusa tona wa metshameko, botaki le ngwao. O sale a nna mopalamente fa e sale ka 2014. E ne e le modulasetilo wa komiti ya bonno go tswa ka 2014 go tsena 2019. Mafu ke leloko la African National Congress.

## Tiro ya sepolotiki
Mafu o ne a emela ditlhopho tsa bopalamente ka 2014 a le wa lekgolo le bobedi mo lenaaneng. Kwa ditlhophong, o ne a fenya manno kwa palamenteng. Mafu o ne a tlhophiwa go nna modulasetilo wa komiti ya bonno.

Ka 2017, Mafu o ne a tlhophiwa mo komiting ya African National Congress ka bokopano jwa masome matlhano le bone jwa African National Congress. Kwa bokopanong, mafu o ne a akgela ka dipuisano tsa phetolo matshelo a batho are makalana a ANC a tshwanetse go nna le seabe sa botlhokwa mo go netefatseng tirisano mmogo mo ditšhabeng.

Ka 2019 Mafu o ne a emela ditlhopho gape a le mo maemong a masome a mararo le boraro mo lenaaneng la ANC. O ne a tlhophiwa gape kwa ditlhophong tseo. Bontsi jwa maloko a lekgotla la banana la ANC ba ne ba tlhophilwe go ya palamenteng ka nako ya ditlhopho tseo. Mafu o ne a re se se letla banana gore ba nne le lentswe mo mekgwatlheng ya nonofo. O ne a tlhomiwa mothusa tona wa metshameko, botaki le ngwao ke tautona Cyril Ramaphosa.

Ka Tlhakole 2021, tsamaiso ya go fetola leina la maemelo a difofane a Kapa e ne e emisitswe ka ntlha ya gore go ne gosa nna le tumalano ka nako ya dipatlisiso. Go ne go na le dikakanyetso tsa gore maemelo ao a fetolwe leina la molweladitshwanelo o a neng a le kgatlhanong le puso ya tlhaolele Winnie Madikizela-Mandela, e ne ya re ka Mopitlo 2019, Mafu a re leina la Madikizela Mandela ke lone la ntlha mo lenaaneng la maina a a seka sekiwang.

Ka Motsheganong 2021, puso ya Russia le komiti ya metshameko ya diolympic ya Russia e re e ka kenta mafatshe a Aforika, a akaretsa la Aforika Borwa, go ya metshamekong e e neng e le thari ya diolympic ya 2020 ka Phukwi 2021 ka mokento wa Sputnik V COVID-19. Mafu o ne a tlhomamisa se ka bokopano jwa komiti kwa palamenteng a re fa mokento o rurifaditswe, ga go na lebaka la gore Sascoc le ba bangwe ba ka se o dirise.

## Metswedi
Beauty Dambuza

**Beauty Nomhle Dambuza** (o o tshotsweng ka Lwetse a le lesome le borataro ngwaga wa 1954) ke mopolotiki wa kwa Aforika Borwa o a neng a emetse African National Congress (ANC) kwa palamenteng go tswa ka 2004 go tsena 2014 le go tswa ka 2016 go tsena 2019. E ne e le modulasetilo wa komiti ya bonno ka palamente ya bone.

## Tiro ya sepolotiki
A tshotswe ka Lwetse a le lesome le borataro ngwaga wa 1954, Dambuza o sa le a nna leloko la ANC go tswa ka 1980. E ne e le motshwara madi wa lekalana la kgaolo ya Sisonke, kwa KwaZulu-Natal go tswa ka 1998 go tsena 2005. Ka nako eo, o ne a tlhophiwa go ya palamenteng e le lantlha mo dilthophong tsa 2004, a berekela kgaolo ya botlhophi ya KwaZulu-Natal. O ne a tlhophiwa gape mo setlheng sa bobedi ka 2009, a le mo lenaaneng la ANC; ka setlha sa bobedi, o ne a le modulasetilo wa komiti ya bonno ya palamente.

Dambuza pele o ne a sa fenya legato la boraro mo ditlhophong tsa 2014. Le fa go ntse jalo, o ne a tlhomamisiwa gape mo palamenteng ka Phalane a le lesome le bone ngwaga wa 2016 go emelela maemo a ga Bonisile Nesi morago ga go tlhokafala ga gagwe. O ne a nna mo maemong ao mo ditlhophong tsa 2019 a emetse kgaolo ya botlhophi ya Kapa Botlhaba.

## Metswedi
Dorcas Tuitoek

**Dorcas Tuitoek** (o tshotswe ka kgwedi ya Ferikgong e le masome a mararo le bongwe (31) ka ngwaga wa  1998), gape a itsiwe ka leina la gagwe le le feletseng Dorcas Jepchirchir Tuitoek, ke motabogi wa sekgala se seleele wa kwa Kenya yo o itsegeng ka katlego ya gagwe mo mabelong a tsela a a simololang ka dikilometara di le 10 go fitlha ka marathone. Go atlega ga gagwe mo lefatsheng lotlhe go ne ga tla ka ngwaga wa 2023 ka diphenyo tse di tlhomologileng kwa Roma ⁇ Ostia Half Marathon le Hamburg Marathon.

## Tiro
Tuitoek o simolotse go dira letshwao mo metshamekong ya kgwele ya dinao ya kwa Kenya kwa bokhutlong jwa  ngwaga wa 2010. Ka kgwedi ya  Ferekgong ka ngwaga wa 2021, tshepo ya gagwe e e golang e ne ya dira gore a begelwe mo lokwalodikgannyeng lwa The Star pele ga kopano ya Discovery Kenya Cross Country kwa Eldoret, a mo tlhaola jaaka moikgantshi yo o golang mo seemong sa bosetšhaba sa go taboga.

O ne a bona maduo a gagwe a ntlha a boditšhabatšhaba ka ngwaga wa 2020, fa a ne a fetsa mo maemong a bobedi kwa BOclassic kwa Bolzano, Italy, a taboga sekgala sa 30:44 mo sekgaleng sa dikilometara di le 10.

Ka ngwaga wa 2022, o ne a fenya Publix Atlanta Half Marathon kwa Georgia, USA, a tlhoma rekoto ya 1:08:22.

Tuitoek e ne ya atlega mo lefatsheng lotlhe ka ngwaga wa 2023. O ne a bula setlha ka go fenya Roma ⁇ Ostia Half Marathon ka 1:06:21, nako ya bobedi e e bofefo e e kileng ya rekotiwa mo kgaisanong eno. Kgwedi morago ga moo, o ne a fenya Hamburg Marathon ka tsela e e kgatlhisang, a tsaya nako ya 2:20:09 morago ga go feta moeteledipele wa lobelo, Tiruye Mesfin wa kwa Ethiopia, yo o neng a wa mo karolong ya bofelo.

Moragonyana mo ngwageng oo, o ne a rekota rekoto e ntšha ya marathone ya nako ya 2:20:02 ka go fetsa ka maemo a boraro kwa Amsterdam Marathon.

Ka ngwaga wa  2024, o ne a nna wa bobedi kwa Prague Marathon, a fetsa ka 2:24:50 mo kgaisanong e e nonofileng ya boditšhabatšhaba. 

## Ditiragalo tse di di gaisang tsotlhe
Go tloga ka kgwedi ya  Motsheganong ka ngwaga wa 2025:

* 10K Road  ⁇  30:44 (Bolzano, 2020)

* Half Marathon  ⁇  1:06:21 (Roma, 2023)

* Marathon  ⁇  2:20:02 (Amsterdam, 2023) 

## Metswedi
Aliphine Tuliamuk

**liphine Chepkerker Tuliamuk** (o tshotswe ka kgwedi ya Moranang e thola botlhano (5),ka ngwaga wa 1989) ke motabogi wa sekgala se seleele wa kwa Amerika yo o belegweng kwa Kenya. O ne a tsaya maemo a ntlha kwa United States Olympic Trials ya ngwaga wa 2020 kwa Atlanta mme a emela United States kwa Metshamekong wa ngwaga wa  2021 ya Tokyo, Japan.Tuliamuk e ntse e le moatlelete wa maemo a lefatshe fa e sale a nna wa bo 9 ka nako ya 21:09 kwa IAAF World Cross Country Championships ya ngwaga wa  2005  ⁇  Junior women's race.Tuliamuk o ne a taboga ka 33:43 mme a tsaya maemo a bo 15 kwa IAAF World Cross Country Championships ya 2017. Tuliamuk o ne a nna wa boraro kwa 2019 Rotterdam Marathon ka nako ya 2:26:50.

## NCAA
Kwa kholetšheng, Tuliamuk e ne e le All-American kwa Wichita State University.Tuliamuk o ne a nna First Team NCAA Division I All-American mo cross country mme ka ngwaga wa 2013, mosadi wa ntlha go tswa mo motseng wa gaabo go aloga kwa kholetšheng, a ithutetse mo go Public Health. 

## Tiro ya diatla
Ka ngwaga wa 2013, Tuliamuk o ne a tlhoma rekoto ya tsela mo Santa Fe Thunder half marathon, ka nako ya 1:09:16.

Ka ngwaga wa 2016, o ne a fenya Fifth Third River Bank Run (e e dirang jaaka US 25 km championships) a fenya Lindsey Scherf, Clara Santucci, Dorothy McMahan, Gladys Kipsoi, le Chirine Njeim. 

O ne gape a fenya dikgaisano tsa bommampodi tsa 20 km tsa kwa Amerika ka 2016 a fenya Emily Sisson, Brianne Nelson, Lindsey Scherf, Sarah Crouch, le Tara Welling.

Ka ngwaga wa gagwe wa boraro a fenya mo kgaisanong ya US 5 km a fenya Emily Sisson, Jordan Hasay, Laura Thweatt, Lindsey Scherf, le Jennifer Rhines.

Ka ngwaga wa 2017, Tuliamuk o ne a fenya 2017 USA Cross Country Championships ka go fenya Laura Thweatt, Kellyn Taylor, Courtney Frerichs, Sarah Pagano, le Elaina Balouris. Tuliamuk o ne a nna wa bo 15 kwa 2017 IAAF World Cross Country Championships  ⁇  Lebelo la basadi ba bagolo le ne la taboga ka 33:43 mo dimetareng di le 10 000.

Go tloga ka ngwaga wa 2025, Tuliamuk ga e kitla e tlhola e nna karolo ya Northern Arizona Elite kgotsa go tshegediwa ke Hoka One One.
Esther Wangeci

**Esther Wangeci** (born 22 November 1990) ke motshameki wa  volleball. O tshamekela setlhopha sa Kenya sa boditšhabatšhaba.

O ne a tsere karolo mo dikgaisanong tsa  2014 FIVB Volleyball World Grand Prix.Mo dikgaisanong tse di potlana o ne a tshamekela kompone ya  Kenya ya Pipeline Company ka  2014.[<sup>1</sup>

## Metswedi
[1 "Team Roster – Kenya". FIVB.org. Retrieved 11 February 2016
Teresa wanjiku

**Teresa Wanjiku Mbugua** (o tshotswe  ka kgwedi ya Motsheganong a le supa(7) ka ngwaga wa 1974) ke motabogi wa sekgala se seleele wa kwa Kenya yo o neng a gaisana mo metshamekong ya go taboga mo tseleng le go taboga mo nageng. O ne a taboga sekgala sa 10K go ya go marathone mme o ne a le matlhagatlhaga go tloga ka ngwaga wa 1997 go fitlha ka ngwaga wa 2011.

Wanjiku o ne a emela Kenya kwa IAAF World Cross Country Championships ka ngwaga wa 1999 mme a nna wa borobedi mo kgaisanong e khutshwane ya basadi. O fentse dikgaisano di le dintsi tsa tsela kwa United States go akaretsa City of Pittsburgh Great Race (ga bedi), Broad Street Run, Fifth Third River Bank Run (ga bedi) le Cherry Blossom Ten Mile Run.

## Diphenyo tsa gagwe

* 10K run – 31:01 min (2002)
* Half marathon – 71:42 min (2002)
* Marathon – 2:48:40 (2007)

## Dikgaisano tsa Mafatshe fatshe

## Phenyo ya lobelo lwa tsela

* City of Pittsburgh Great Race: 1998, 2004
* Broad Street Run: 1998
* Fifth Third River Bank Run: 1999, 2002
* Cherry Blossom Ten Mile Run: 2000
* Phoenix 10K: 2001
* Medellín Half Marathon: 2002
* Parkersburg Half Marathon: 2002
* Bogotá Half Marathon: 2002
* Run Barbados Half Marathon: 2004
* Montreal Half Marathon: 2006

## Metswedi
Rebecca Tanui

**Rebecca Sirwanei Tanui** (o tshotswe ka kgwedi ya Seetebosigo e le lesome le borataro (16) ka ngwaga wa 1992) ke motabogi wa sekgala se seleele wa kwa Kenya yo o itsegeng ka go taboga marathone. O fitlheletse maemo a ntlha mo dikgaisanong tse dikgolo tsa boditšhabatšhaba mme o tshwere rekoto ya tsela mo Košice Peace Marathon.

## Tiro
Shw o ne a fenya San Sebastián Marathon wa ngwaga wa  2022 ka rekoto e ntšha ya nako ya diura tse 2:23:09 mme a fenya Venice Marathon wa ngwaga wa  2023.

Ka kgwedi ya Phalane ka ngwaga wa 2024, Tanui o ne a fenya Košice Peace Marathon kwa Slovakia, a roba rekoto e e sa bolong go nna teng ka nako ya 2:21:08. Phenyo e ne ya nna ya gagwe e e gaisang mo ngwageng oo.

Pelenyana mo tirong ya gagwe, Tanui o ne a fetsa a le mo maemong a bone kwa Vienna City Marathon wa ngwaga wa 2022. O ne a boela kwa Vienna ka ngwaga wa 2024 mme a tokafatsa maemo a gagwe, a tsaya maemo a boraro ka nako ya 2:26:53. Mo go eteleleng pele kwa Vienna City Marathon 2025, Tanui o ne a supiwa ke metswedi e le mentsi ya dikgang jaaka moganetsi yo mogolo wa mmampodi yo o emetseng Vibian Chepkirui. Babatlisisi ba ne ba lemoga gore rekoto ya gagwe e e gaisang ya kwa Košice e ne e le metsotswana fela kwa morago ga rekoto ya kwa Vienna ya ga Chepkiruiš ya 2:20:59.

## Ditiragalo tse di di gaisang tsotlhe
Marathon -2:21:08 (Košice, 2024)

## Metswedi
Mumbi Maina

**Mumbi Maina** (born 14 January 1985) Ke modiragatsi wa difilimi, o itshege thata ka kaeolo ya gagwe mo dikgaisanong tsa kopelo kwa Mali. 

Ke motshameki le mmini yo o tshamekileng mo difiliming tsa selegae le tsa boditšhabatšhaba fa e sale ka 2009.

Mumbi o itsege thata ka seabe sa gagwe jaaka Zakia mo thelebisheneng ya Netflix ya ditlhamane tsa saense Sense8. Morago ga go dira motshameko wa gagwe wa ntlha ka 2009, o ne a tshameka Riziki mo "Unseen Unsung Unforgotten" mme a gapa sekgele sa gagwe sa ntlha sa Kalasha sa motshameki wa sesadi yo o tsayang karolo ya bobedi. 

Mumbi e ne ya nna leina le le itsegeng thata ka lenaneo la NTV le le neng la gapa sekgele sa Mali (2011 -2013) mme a amogela dikgetho tsa gagwe tsa Kalasha tsa motshameki wa sesadi yo o thusang yo o gaisang.

O tshamekile mo difiliming tse dingwe tse dintsi tse di akaretsang difilimi tsa DSTVs Africa Magic Original tse di jaaka; 29, Terra Firma, Being Oti, Lovers Ransom le Runaway Groom.

## Tiro

Mumbi Maina o simolotse go dira mo lefatsheng la boitlosobodutu ka 2008 fa a ne a tshameka mo filiming ya Unseen, Unsung, Unforgotten jaaka Riziki. O ne a tlhagelela fa thoko ga Benta Ochieng' le Nice Githinji. Kgang e ne e bua thata ka HIV/AIDS. Ka ngwaga wa 2011, o ne a tshameka karolo ya go nna mongwe wa baopedi ba ba eteletseng pele mo terameng ya thelebišene ya Kenya e e bidiwang Mali. Ka November 2011, o ne a tshameka mmogo le Rita Dominic le Robert Burale mo filiming ya Shattered. Kwa tshimologong ya 2015, o ne a tshameka mo thelebišeneng ya How to Find a Husband.[ O tshameka Jackie, yo e leng tsala ya ga Abigail le Carol. O dira mmogo le Lizz Njagah le Sarah Hassan.

Ka 2021, Mumbi o ne a tshameka mo filiming ya Nafsi  jaaka Aisha, fa thoko ga Catherine Kamau yo o neng a tshameka Shiko tsala ya gagwe e kgolo yo o neng a ithaopela go nna mmè yo o mo emetseng go boloka lenyalo la ga Aisha morago ga gore ene le monna wa gagwe ba nne le dikgwetlho tsa go ima. Filimi e ne ya dirwa ke Reuben Odanga wa Multan Production Limited.

Ka ngwaga wa 2025, o ne a tshameka mo go Showmax Original The Chocolate Empire jaaka Vera. <sup></sup>

## Reference

". actors.co.ke. Retrieved October 29, 2015.

". Daily Nation. 2023-06-18. Retrieved 2025-09-06.

. Berlinale Talents. Retrieved 2025-09-06.

. diasporamessenger.com. Retrieved October 29, 2015.

. berlinale-talents.de. Retrieved October 7, 2015.

". afrinolly.com. Retrieved October 29, 2015.[permanent dead link]

. kenyabuzz.com. Retrieved October 29, 2015.

". sodasandpopcorn.com. Archived from the original on March 4, 2016. Retrieved October 29, 2015.

". ghafla.co.ke. Archived from the original on January 9, 2016. Retrieved October 29, 2015.

". Nation.

[11] Milimo, Dennis (27 March 2025). "Jimmy Gathu, Sanaipei Tande, Mumbi Maina feature in crime drama 'The Chocolate Empire". Mpasho. Retrieved 20 March 2025.